Kong Oscars gate (Bergen)

Kong Oscars gate (1-61, 2-68) er en gate i bydelen Bergenhus i Bergen sentrum. Den går fra Vetrlidsallmenningen ved Fisketorget, og går sørover til Kalfarveien, ved Sankt Jacobs kirkegård.

Gata er oppkalt etter Oscar I, som var konge av Norge og Sverige fra 1844 til 1859. 

Nordenden av gata er en av Bergens eldste gater, og ble kalt Sutarestrete på 1300 tallet. En sutare er en skomaker. På 1400-tallet var det skredderne som dominerte gata der, og gata fikk navnet Skredderstretet, og på 1700-tallet het den Adelgade, som kom av ordet Algade, altså en allgate. 

Også sørenden av gata har hatt ulike navn gjennom historien, og har gått under navnene Hospitalsgaden, St. Jacobs Gade, Christies Gade, Portgaden og Domkirkegaden. Senere gikk den under navnet «innad Marken», etter området «Marken» innenfor Stadsporten. 

Gate ligger cirka 9 meter over havet ved St. Jakobs kirke.

Noen adresser:
 18 - Kulturhuset Gimle
 21 - Tanks videregående skole
 22 - det tidligere Skandia aldershjem
 25 - fra 1571 til 1623 lå Det nye Sygehus (Sjøfarendes Aldershjem) her
 36 - Bergen katedralskole
 44 - tidligere St. Katharina Fattighus, Den almindelige Friskole og Gråskolen, i dag hotell
 48 og 52 - det tidligere Embetsmannshuset og Urmakerhuset
 59 - St. Jørgens hospital, Hospitalskirken og lepramuseet
 62 - Rederhuset
 67 - Zander Kaaes Stiftelse
 72–84 - St. Jakobs kirkegård

Referanser 

Veier i Bergen
Bergenhus